राजकीय महाविद्यालय भोजपुर

राजकीय महाविद्यालय भोजपुर मुरादाबाद उत्तर प्रदेश जिले में स्थित नगर का एक मात्र राजकीय महाविद्यालय है। इसकी स्थापना सन् 2016-17 में की गई है। वर्तमान समय में बीए, बी0कॉम, बीएससी, के पाठ्यक्रम संचालित हो रहै है। यह कॉलेज मुरादाबाद से 22 किलोमीटर दूर भोजपुर कस्बे में पड़ता है भोजपुर कस्बा मुरादाबाद से काशीपुर रोड पर स्थित है।

राष्ट्रीय सेवा योजना[Nss] महाविद्यालय में राष्ट्रीय सावा योजना की एक इकाई स्वीकृत है।

राष्ट्रीय सेवा योजना      

युवा कार्यक्रम एवं खेल मंत्रालय भारत सरकार द्वारा प्रायोजित

इकाई राजकीय महाविद्यालय भोजपुर मुरादाबाद

संबंध एम0जे0पी0 रूहेलखंड विश्वविद्यालय, बरेली

सत्र-2021-2022

राष्ट्रीय सेवा योजना (एनएसएस) के सात दिवसीय विशेष शिविर (दिन- रात) की संक्षिप्त विवरणात्मक रिपोर्ट

मान्यवर

अत्यंत हर्ष के साथ अवगत कराना चाहूंगा  कि महाविद्यालय की राष्ट्रीय सेवा योजना का सात दिवसीय विशेष शिविर दिन- रात ग्राम मलिन बस्ती देवीपुरा विकास क्षेत्र भगतपुर टांडा में दिनांक 08 मार्च से 14 मार्च 2022 तक आयोजित किया गया। 50(पचास) छात्र-छात्राओं की इकाई को छः टोलियों  में बांटा गया जिनके नाम एपीजे अब्दुल कलाम टोली, वीर अब्दुल हमीद टोली, वीरांगना लक्ष्मीबाई टोली, सावित्रीबाई फुले टोली, डॉक्टर भीमराव अंबेडकर टोली, स्वामी विवेकानंद टोली आदि नाम दिए गए। सात दिवसीय विशेष शिविर दिन-रात के आयोजन से पहले पूर्व निर्धारित योजना बना ली गई थी।जिसमें जरूरी पत्राचार से लेकर स्वयंसेवकों के रात्रि विश्राम आदि के लिए आवश्यक सामग्री का संकलन शामिल है। स्वयंसेवकों की सुरक्षा हेतु थाना अध्यक्ष भोजपुर को पत्र लिखकर आवश्यक पुलिस आरक्षी बल की तैनाती की गई साथ ही स्थानीय चिकित्सा केंद्र (चिकित्सा अधिकारी, भोजपुर) को आपातकालीन स्वास्थ्य सुरक्षा हेतु पत्र लिखकर अवगत कराया गया ।बेसिक शिक्षा अधिकारी को भी पत्र लिखा गया साथ ही जिला अधिकारी महोदय को भी इस संबंध में आवश्यक निर्देशन प्राप्त करने हेतु पत्र प्रेषित किया गया। 

सभी तैयारियां मुकम्मल हो चुकी थी। स्वयंसेवकों को जिस घड़ी का इंतजार था वह दिन भी आ गया।0 8 मार्च दिन मंगलवार को सात दिवसीय विशेष शिविर का काफिला अपने महाविद्यालय से 03 किलोमीटर दूर गांव देवीपुरा विकास क्षेत्र भगतपुर टांडा मुरादाबाद की ओर सुबह 8:00 बजे कूच कर गया। सभी स्वयंसेवक अपने दैनिक जीवन में उपयोग होने वाली आवश्यक वस्तुओं को साथ में लिए हुए थे। प्रथम दिवस स्वयंसेवक उद्घाटन समारोह की तैयारी में जुट गए प्रथम दिवस स्वयंसेवकों ने जो- जो गतिविधियां की उनका संक्षिप्त विवरण निम्न प्रकार है .